এখন বিতর্ক একটাই। নেইমার কার মতো খেলেন। মেসি নাকি রোনালদোর মতো? ব্রাজিল কিংবদন্তি পেলে উত্তরটা দিয়েছেন নিজের মতো করেই। ব্রাজিলের এই বিশ্বকাপ জয়ীর মতে, তার স্বদেশি নেইমারের খেলার স্টাইল অনেকটাই মিলে যায় মেসির সঙ্গে। সিআর সেভেনের সঙ্গে নেইমারের খেলার ধরনের খুব কমই মিল খুঁজে পেয়েছেন সর্বকালের অন্যতম এই সেরা ফুটবলার। তবে পেলে রিয়াল প্লেমেকার রোনালদোর সঙ্গে মিল খুঁজে পেয়েছেন তার ১৯৬২ বিশ্বকাপজয়ী দলের সাবেক সতীর্থ ভাভা ও কুতিনহোর।